### Resumé

Udpegning af suppleant til Beboerklagenævnet for perioden 1. august 2024 - 31. december 2025.

### Sagsfremstilling

I kommuner med almene boliger nedsættes et beboerklagenævn til afgørelse af tvister efter almenlejeloven.

Beboerklagenævnet består af en formand, en lejerrepræsentant og en repræsentant for de almene boligforeninger. Formanden skal have bestået juridisk kandidateksamen og de øvrige medlemmer skal være sagskyndig med hensyn til almene boligforhold.

Formanden og dennes suppleant beskikkes af Bolig- og Planstyrelsen efter indstilling fra Byrådet. De to andre medlemmer og disses suppleanter vælges af Byrådet efter indstilling fra henholdsvis de almene boligorganisationer, der har afdelinger i kommunen, og de større lejerforeninger i kommunen.

Kasper Holst har meddelt, at han i en perioden ikke har mulighed for at deltage i nævnsarbejdet, hvorfor suppleant Kaspar Knudsen indtræder i nævnsarbejdet i denne periode. Suppleant Kaspar Knudsen, der nu træder ind i Beboerklagenævnet, er indstillet af Danske Lejere.

For at sikre driften af Beboerklagenævnet, ønskes en 2. suppleant til lejerrepræsentanten udpeget for perioden 1. august 2024 - 31. december 2025.

Lejernes Landsorganisation indstiller Patrick Andersen eller Karoline Lauridsen som 2. suppleant.

Danske Lejere indstiller Katja Thorsen eller Pete Paulsen som 2. suppleant.

Indstilling til Beboerklagenævnet er sket i henhold til ligestillingslovens § 10a.

Valg af 2. suppleant har virkning fra 1. august 2024 til 31. december 2025.

Der henvises til almenlejelovens § 97 og lov om boligforhold § 95.

### Indstilling Borgmesteren indstiller,

at Byrådet vælger en 2. suppleant for lejerrepræsentanten til Beboerklagenævnet.

### Beslutning

Byrådet valgte Patrick Andersen som 2. suppleant til Beboerklagenævnet.